**18. A feladat a XIV. századi magyar társadalomtörténethez kapcsolódik.** (hosszú)

**Mutassa be a források és ismeretei segítségével a magyar társadalom csoportjait az**

**Anjou uralkodók korában! Válaszában térjen ki a bekövetkezett jogi és anyagi**

**változásokra!**

„Mi tehát királyi kegyelmünkkel meghallgatván mondott országunk főpapjainak,

báróinak, előkelőinek és nemeseinek kérését, óhajuknak kegyesen eleget tenni

akarván, […] második András király úrnak aranypecsétjével megerősített, szóról

szóra ide beiktatott levelét, az abban foglalt minden szabadsággal egyetemben

elfogadjuk, helyeseljük és jóváhagyjuk.

Kivéve egyedül a kiváltságból kizárt cikkelyt: Hogy az örökösök hátrahagyása nélkül

elhaló nemeseknek jogukban és szabadságukban áll az egyházak, avagy tetszésük

szerint mások részére adakozni, hagyományt tenni, birtokaikat eladni vagy

elidegeníteni. Sőt ellenkezőleg, éppenséggel ne legyen joguk ezt megtenni, hanem

birtokaik jog és törvény szerint legközelebbi atyafiaikra háramoljanak.”

„Ugyanazon nemeseknek kérésébe is beleegyeztünk, hogy az országunk határai közt

lakó valódi nemesek, még az országunk határai közt fekvő hercegi tartományokban

levők is, megannyian ugyanazon egy szabadsággal éljenek.”

„Ezenkívül bármely néven nevezett minden szabad faluban, sőt még az udvarnoki és

királynéi falvakban élő valamennyi szántóvető és szőlőbirtokos jobbágyainktól is –

kivéve a fallal övezett városokat – ezek minden terményének és borának a kilenced

részét fogjuk beszedni, és a királyné asszony is be fogja hajtani és a fent említett

bárók […] hasonlóképpen hajtsák be […] a saját szükségletükre.

És ha egyesek az imént említett behajtással kapcsolatban másként járnak el, az olyan

ellenszegülőknek […] a birtokain a terményeknek és bornak ama kilenced részét –

bármiféle mérséklés és engedmény nélkül – a saját szükségletünk céljaira fogjuk

behajtani.” (*Részletek I. Lajos törvényeiből*)







